JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Gazas süvenevad taas pinged
Iisrael hoiatas otse Liibanoni valitsust
Shin Bet on ära hoidnud ligi 1000 terrorirünnakut
Kuigi Egiptus ja ÜRO
on püüdnud Hamasi ja Iisraeli vahel juba mitu kuud relvarahuni jõuda,
on olukorrad uue sõja võimaluse üha ligemale toonud.
Eelmise nädala pühapäeva öösel tegid Iisraeli eriüksused
luureoperatsiooni Lõuna-Gazasse, Khan Yunise linna.
Taheti leida tunnelivõrgu arhitekti eluase ja välja selgitada võrgu ulatus.
Nad sattusid tulevahetusse Hamasi sõjalise tiivaga,
mille tulemusel hukkus 7 Hamasi militanti,
sh üks kõrge ülemus, ja mitmed said haavata.
Iisraellaste seas sai surma üks ohvitser ja teine sai kergelt viga.
Õhujõud tegid Khan Yunisesse rünnaku,
et tagada oma salga turvaline tagasitee baasi.
Hamas alustas siis kättemaksurünnakuid
ja tulistas Iisraeli ligi 400 raketti ja mürsku.
See viis ühe inimohvrini Iisraelis
ja veel 20 said viga, üks väga raskelt.
Iisraeli Õhujõud tegid vasturünnaku ca 150 Hamasi objekti pihta.
Iisraeli peaminister Netanyahu katkestas Gaza sündmuste tõttu
visiidi Pariisis toimunud 1. Maailmasõja mälestusüritusele.
Netanyahu ütles oma kõnes,
et on teinud kõik, et Hamasiga ebavajalikku sõda vältida.
Samuti ei paista diplomaatiline lahendus Hamasiga
tema sõnul tõenäolisem kui see kunagi ISISega oli.
"Hetkel oleme vaid sammu kaugusel täielikust sõjast.
Iisrael ei karda sõda, kui see vältimatuks osutub,
kuid püüame vältida seda võimalikult kaua,"
ütles peaminister Benjamin Netanyahu Pariisis ca nädala eest.
Iisraeli transpordiminister Yisrael Katz käis nädala eest Omaanis
ning esitles taas juba mullu tutvustatud võimalust
ühendada Pärsia lahe ja Vahemere regioonid raudteega.
Asi poleks täiesti uues raudteeühenduses,
vaid peamiselt olemasolevate ühenduste jätkamises, ütles Katz.
Selle lõpppeatuseks oleks üks Iisraeli sadamaist,
võimalik, et Haifa, ja Jordaania oleks transiidipeatuseks
raudteeliikluse jätkamiseks ka Süüria poole.
Sellest saaksid kasu kõik Pärsia lahe riigid, sh Iraak,
rääkis Iisraeli luure- ja transpordiminister Yisrael Katz.
Iisraeli sisejulgeolekuteenistus Shin Bet ehk Shabak teatas,
et 2017. a jooksul hoidsid nad ära
480 palestiinlaste plaanitud
suuremat terrorirünnakut Iisraeli vastu.
Shin Beti juht Nadav Argaman mainis,
et samal ajal ja lisaks eelmainituile suutis nende siseluure avastada
ja ära hoida 590 nn üksikute huntide pussitamis- ja tulistamisrünnakut.
Shin Beti ennetav tegevus on samas olnud suurim faktor selles,
et palestiinlastega pole jõutud ulatuslikuma konfliktini.
Tema sõnul on Hamas, nii Gaza kui Türgi poolt,
ja seda toetav Iraan, olnud nii Läänekaldal
kui Jeruusalemmas toimunud rünnakute peamised sponsorid.
Iisraeli valitsuse Jeruusalemma ja keskkonnaminister Zeev Elkin
ütles eelmine nädal, et Iisrael jätkab sõjalisi rünnakuid
objektide vastu väljaspool riigi territooriumi,
mida peetakse ühel või teisel moel ohtlikuks riigi julgeolekule.
Sõnum oli suunatud Venemaale, sest minister Elkin mainis,
et Venemaa tegi vea, kui S-300 raketid Süüriasse tõi.
"Kui teeme õigustatud rünnakuid
ja meie lennukite pihta tulistatakse neid uusi rakette,
hävitame nende baasid rünnakuga.
Oleme veendunud, et Süüria armee ei oska
ja pole koolitatud sellist uut tehnoloogiat kasutama,
ja olukorras, kus nende vastutusele jääb uue tehnoloogia kasutamine,
ohustab see ka tsiviillennuliiklust," mainis Elkin.
Nädala eest andis Iisraeli valitsus Qatarile loa
aidata Hamasil maksta palgavõlgu oma ametnikele 15 mln USD ulatuses.
Iisrael lootis, et see aitab Hamasi toetajaid vaos hoida
ja need lõpetavad katsed piiritarast läbi murda
ja õhupallide saatmise Iisraeli.
Mõju oli siiski vastupidine,
sest märatsejad ei hoolinud sellisest hea tahte žestist,
vaid ca 10 000 neist ründas taas harjumuspäraselt piiritara.
Ühel neist õnnestus Iisraeli lipsata ja süüdata kasvuhoone,
enne kui ta kätte saadi.
Hamasi esindaja väitel ei kuula rahvas nende käske,
vaid tegutseb omaalgatuslikult Palestiina okupeerija vastu.
Iisraeli armee sõnul ei püüdnud ükski Hamasi juht
isegi peatada meeleavaldajaid oma endise tegevuse jätkamisel,
mis on poole aastaga tavaliseks saanud.
Iisraeli EL-is töötavad saadikud
on vahendanud nii USA kui Prantsuse diplomaatide kaudu
otsese sõnumi Liibanoni valitsusele.
See pole esimene omalaadne ja just Hezbollah't puudutav,
kuid saadud andmeil on see siiski viimane
enne sõjaliste meetmete kasutamist.
Sõnum oli läkitatud Liibanoni presidendile Michel Aounile
tema välisministri Gibran Bassili kaudu ja sisaldas järgmist:
"Sulgege koheselt kõik Hezbollah' relvatehased,
vähemalt need, kus rakette varustatakse komponentidega,
mis need täppisrelvadeks muudavad."
Iraan on neid osi Hezbollah'le saatnud
ja kui Liibanoni valitsus midagi ette ei võtta,
hävitab Iisrael need üksteise järel sõjalise rünnakuga.
Ka USA ja Prantsusmaa presidendid on teadlikud sellest ultimaatumist,
mis on sisult jõulisim
pärast 2006. a veidi üle kuu kestnud Hezbollah'-Iisraeli sõda.
Hezbollah vastas juba enne Liibanoni presidenti
ja keeldus lammutamast oma raketi- ja relvatehaseid.
Rühmituse juht, šeik Nasrallah kuulutas 10. novembril,
et Hezbollah' vastupanuteerada on otsustav, tugev ja võidukas
ning saavutab ajaloolisi triumfe. "Me ei karda mingeid sanktsioone
ning meile jäävad meie relvad ja raketid."
Üks maailma suurimaid ja vanimaid meediafirmasid, Suurbritannia BBC,
on endiselt jõuliselt Iisraeli-vastane.
Selgeimalt näeb seda nende uudistepakkumises,
kus näiteks Hamasi, Fatah'
ja üldse palestiinlastest terroristide surmaga lõppenud rünnakuid
praktiliselt ei mainita.
Iisraeli Turvapolitsei analüüside põhjal on sellele viitav statistika ilmselge.
Näiteks käesoleva aasta septembris palestiinlaste poolt Jeruusalemmas,
Juudas, Samaarias ja Gazas sooritatud terrorirünnakuist,
kokku 204 juhtumist, kajastas BBC vaid 0,5% ehk üheainsa.
Kuigi BBC on käesoleval aastal kajastanud ca 20%
Iisraeli-Palestiina sündmustest, on need pea regulaarselt olnud
jõuliselt Hamasi ja palestiinlasi pooldavad
ning samas väga Iisraeli-vastased.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee